Manspreading. Erre hívta fel a figyelmet a szentpétervári Anna Dovgaljuk egy protesztvideóban. A manspreading nem más, mint a férfiak indokolatlan terpeszkedése a tömegközlekedési eszközökön, ennek leglátványosabb példája, állítólag, a szétterpesztett láb.

Hát, Dovgaljuk, aki legutóbb a szoknyák alá mobilozást jelentő upskirting ellen tiltakozott a tettek mezejére lépett, és műanyagflakoningba kezdett: összekeveringett vizet és fehérítőt és azt löttyingette a macsó módon közlekedőkre.

Arra jó volt, hogy megjelenjen a sajtóban, de kétlem, hogy egy égető problémára hívta fel okosan a figyelmet, arra viszont tökéletesen alkalmas, hogy lejárassa a nemek közötti méltatlan egyenlőtlenség ellen felszólalókat.

Számos szentpétervári és moszkvai metrózásom alatt – Dovgaljuk figyelmeztet, hogy akciójának következő helyszíne a főváros lesz és Kazany – nem tűnt fel, hogy bárki így foglalna helyet, már csak azért sem, mert annál tömöttebbek a metrók, hogy ezt bárki megengedje. (A budapesti orosz metrókon öten ülnek egy üléssoron, a metró végében két hely van. Ugyanez Oroszországban 6-3-as kiosztással működik a gyakorlatban, próbáljon meg valaki így terpeszt csinálni.)

A videón is látszik, hogy félig üres vagonokban tudott csak áldozatokat szedni, tehát pont akkor, amikor épp senki rovására nem foglalt helyet a célszemély. Ráadásul még csak bunkón macsós terpeszt sem csinált senki a leöntöttek közül, akik nem lehettek mégsem annyira semmirekellő rossz fejek, amit abból gondolok, hogy Dovgaljuk karcolás, sőt, garázdaság miatti feljelentés nélkül megúszta az egészet.

A manspreading 3946 Manspreading nincs is, nemi egyenlőtlenség van, azzal kéne foglalkozni

3910 Se manspreading, se nemi egyenlőtlenség nincs.

2166 Van ilyen gond, de ez a videó csak árt az ügynek

717 Létező probléma, az akció helyes